Diari Oficial de la Generalitat Valenciana


Sumari del DOGV 3744, del 08-05-2000 (2000/2955)

Informació pública de la inscripció en el Registre de Fundacions de la Comunitat Valenciana de diverses fundacions.
-------------------------------------------------------------------------------------------------------------------

### Dades del document

Número de DOGV
:   3744

Data del DOGV
:   08-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/2955


Organisme emissor
:   Conselleria de Justícia i Administracions Públiques

Tipus de document
:   Anunci

Informació pública de la inscripció en el Registre de Fundacions de la Comunitat Valenciana de diverses fundacions. [2000/S2955]
  
En compliment del que disposa l'article 29.h de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, en el qual s'estableix com a funció específica del Protectorat donar publicitat a l'existència i activitats de les fundacions, s'indica el següent:
  
1. Que per Resolució del dia 3 de febrer de 2000, de la secretària general de la Conselleria de Justícia i Administracions Públiques, s'acorda inscriure en el Registre de Fundacions de la Comunitat Valenciana, l'anomenada Fundación de la Comunidad Valenciana Centauro, i classificar-la de caràcter benèfic. Segons l'article 3 dels seus estatuts, les finalitats de la fundació són l'assistència amb caràcter gratuït de disminuïts físics o psíquics, residents a Benidorm i la seua comarca, i les activitats tendents al compliment d'aquestes finalitats, com ara exposicions, celebracions, gestions, seminaris, etc.
  
2. Que per Resolució del dia 9 de febrer de 2000, de la secretària general de la Conselleria de Justícia i Administracions Públiques, per la qual s'acorda inscriure en el Registre de Fundacions de la Comunitat Valenciana, l'anomenada Fundación Relleu de la Comunidad Valenciana, i classificar-la de caràcter benèfic. Segons l'article 2 dels seus estatuts, les finalitats de la fundació són de caràcter assistencial social i educatiu, segons estan definits en l'article tercer de la Llei 8/1998, de 9 de desembre, de Fundacions de la Comunitat Valenciana. El desenrotllament dels objectius de la fundació s'efectuarà a través d'alguna de les següents formes d'actuació: atendre les persones majors d'edat amb necessitats i menors d'edat i joves amb necessitats assistencials a través de la creació, manteniment i administració de diversos recursos (centres, residències, institucions per a la formació ocupacional i d'oci etc.). Potenciar la formació en l'àmbit rural i preferentment de caràcter agrícola mitjançant la creació, manteniment i administració d'institucions de formació agrícola.
  
3. Que per Resolució del dia 18 de febrer de 2000, de la secretària general de la Conselleria de Justícia i Administracions Públiques, per la qual s'acorda inscriure en el Registre de Fundacions de la Comunitat Valenciana, l'anomenada Fundación de la Comunidad Valenciana para el Estudio y Tratamiento del Dolor, i classificar-la de caràcter científic. Segons l'article 6 dels seus estatuts, els fins fundacionals són els següents: 1. Fomentar i encoratjar la investigació dels mecanismes del dolor i de les síndromes doloroses, ajudant a millorar el control i tractament dels malalts amb dolor agut i crònic. 2. Facilitar i difondre tota informació nova relacionada amb el tractament del dolor a nivell de la societat, i constituir un vehicle d'informació al públic sobre els resultats i implicacions de la investigació al camp del dolor. 3. Fomentar i donar suport a la formació i creació d'associacions de malalts amb un nexe comú de patiment de malaltia o síndrome que porte associat algun tipus de dolor, per a la millora del seu afrontament i control de símptomes. 4. Promoure i ser el vehicle per a l'ensenyament del tractament del dolor a qualsevol col·lectiu professional de la sanitat i, en concret, fomentar l'ampliació d'estudis i formació d'especialistes i residents en l'àmbit del tractament del dolor. 5. Rebre i formar a col·laboradors voluntaris o socials, ja siguen objectors, assistents socials, etc. en el tractament dels malalts amb dolor. 6. Organitzar jornades, reunions, simposis, congressos i cursos de formació i perfeccionament en el tractament del dolor. 7. Desenrotllar projectes d'investigació en col·laboració amb entitats, tant públiques com a privades, interessades en el desenrotllament i millora de qualsevol procediment terapèutic per al tractament de síndromes doloroses. 8. Creació i desenrotllament d'un banc de dades nacionals i internacionals, i adopció d'un sistema uniforme pel que fa a la informació sobre els mecanismes i síndromes doloroses i el seu tractament. 9. Assessorament, consell i informació a institucions sobre l'ús de fàrmacs, aparells i altres procediments de tractament del dolor. 10. Instituir i concedir premis, beques i ajudes d'investigació. 11. Fomentar l'intercanvi científic en l'estudi i tractament del dolor, així com les dotacions econòmiques per a això. 12. Editar publicacions sobre la matèria. 13. En general, dur a terme altres activitats que siguen accessòries, complementàries o afins per al compliment dels seus fins.
  
4. Que per Resolució de data 21 de març de 2000, de la secretària general de la Conselleria de Justícia i Administracions Públiques, s'acordà inscriure en el Registre de Fundacions de la Comunitat Valenciana, l'anomenada Fundación para el Análisis, Estudio y Prevención de Adiciones de la Comunidad Valenciana, classificada de caràcter particular. Segons l'article 6 dels seus estatuts, la fundació té per objecte l'impuls, la promoció i execució d'activitats formatives, esportives, informatives, de prevenció, investigació, atenció i reinserció social referides totes elles a les distintes conductes addictives, inclosa l'edició de publicacions específiques sobre addiccions. Igualment, convocar ajudes i col·laborar amb projectes d'investigació i de publicacions al camp de les addiccions, convocar seminaris, certàmens i conferències per a afavorir l'intercanvi professional.
  
5. Que per Resolució de data 21 de març de 2000, de la secretària general de la Conselleria de Justícia i Administracions Públiques, s'acorda inscriure en el Registre de Fundacions de la Comunitat Valenciana, l'anomenada Fundación de la Comunidad Valenciana Iglesia de Santa María, Monumento Siglo XIII, i classificar-la de caràcter cultural. Segons l'article 6 dels seus estatuts, la fundació té per objecte la promoció, conservació, restauració, defensa i difusió dels valors artístics, culturals, històric i religiosos del temple de Santa Maria i el seu entorn. Amb caràcter merament enunciatiu, seran finalitats de la Fundació: 1. L'estudi i difusió dels valors històrics, artístics, culturals i religiosos del temple de Santa Maria d'Alacant i del seu mobiliari. 2. Col·laboració en les tasques de conservació, restauració i millora del temple, del seu mobiliari i de les seues dependències. 3. Canalitzar el suport i patrocini econòmic d'organismes i institucions, públiques o privades, i de particulars, per tal d'assolir les finalitats abans enunciades. 4. Coadjuvar a la deguda difusió dels valors del temple de Santa Maria com a patrimoni històric, mitjançant la realització de cicles, conferències, simposis, concerts, representacions, exposicions o qualssevol activitats de naturalesa anàloga. 5. Promoure l'adequada revitalització cultural del temple mitjançant el foment de l'activitat museística en el seu entorn i l'execució de qualssevol iniciatives que redunden en un major acostament del temple a la ciutadania. 6. Col·laborar i prestar suport i patrocini adequats a la parròquia de Santa Maria, amb una estreta coordinació.